**Budaörs Város Polgármesterének**

**…/2020. (IV.11.) önkormányzati rendelete**

**részleges települési zárlat elrendeléséről**

Budaörs Város Polgármestere a veszélyhelyzet kihirdetéséről szóló 40/2020. (III. 11.) Kormányrendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Budaörs Város Önkormányzat Képviselő-testületének feladat- és hatásköreit gyakorolva – figyelemmel a kijárási korlátozás meghosszabbításáról szóló 95/2020. (IV. 9.) Korm. rendelete 6.§ (2) bekezdésében foglalt felhatalmazásra, a következőket rendeli el:

**1. §**

Részleges települési zárlat (a továbbiakban: Zárlat) alá tartoznak a 2.§-ban megjelölt területek. A Zárlat időtartama alatt ezek a helyszínek nem látogathatók, az oda közvetlenül vezető utcákban csak az ott lakással vagy tartózkodási hellyel rendelkezők közlekedhetnek.

**2. §**

A Zárlat alá tartozó területek: Csíki-hegyek és a Budaörs városából oda vezető turistautak.

**3. §**

A Zárlat 2020. április 11-én 12 órakor kezdődik és április 14-én 24 óráig tart.

**4 §**

Ez a rendelet a kihirdetése napján 12 órakor lép hatályba.

**Budaörs, 2020. április 11.**

**Wittinghoff Tamás dr. Bocsi István**

**polgármester jegyző**